ร้านนี้อยู่หลังบิ๊กซีรัชดา ตรงซอยระหว่างพร้อมรัชดากับบิ๊กซี เป็นร้านเล็กๆ แต่มีดีกรีเชฟกระทะเหล็กการันตีคุณภาพค่ะ ตอนนี้รู้สึกว่าจะเปิดสาขาเพิ่มเป็นร้านใหม่ในห้องแอร์แล้ว ทำเลของร้านอยู่ริมถนนในซอยค่อนข้างลึกนิดนึง เป็นร้านเล็กๆ เซอร์ๆ ในซอยเปลี่ยว ที่ราคาระดับขึ้นห้าง ตั้งอยู่หน้าร้านหมูกระทะ 129 บาท และตรงข้ามร้านยาดอง... 

คนกินต้องมุ่งมั่นประมาณหนึ่ง ไม่ใช่ว่า อุ๊ย! บังเอิญผ่านมาเจอ ทำอาหารค่อนข้างช้า แต่บริการดีมาก อาหารก็โอเค คุณลุงแถมหัวปลานึ่งซีอิ๊วให้ด้วย 

พวกปลาดิบสดดีค่ะ แต่ละวันจะมีโปรโมชั่นประจำวันด้วย เราเคยกิน ข้าวหน้าปลาทูน่า + ซุป 200 บาท
โปรโมชั่นประจำวันพุธลดเหลือ 160 บาท ทูน่าสดมาก ใต้ทูน่าเป็นไข่หวานกับสาหร่าย
ด้านบนโรยไข่กุ้ง อร่อยดีชีวีมีสุข